**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1148 2024-10-30**

2025-08-27

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – **Sutartis**), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu nustatyta techninio darbo projekto Konstrukcijų dalies A laidos ir Techninėse specifikacijose nurodomų mineralinių medžiagų neatitikimai. Pagal patikslintą B laidą nuspręstą pritarti techninio darbo projekto konstrukcijų dalies darbų kiekių žiniaraščių patikslinimams pagal techninių specifikacijų reikalavimus naudojant 0/45 frakcijos nesurištą mineralinių medžiagų mišinį bei mineralinių medžiagų mišinio skaldelę frakcija 11/16, dėl ko atsirado poreikis atlikti papildomus darbus (detalizuoti **Priede Nr. 1**), kurių kaina sudaro **15 795,06 Eur be PVM;**
4. Sutarties vykdymo metu, dėl aukščiau minėtos priežasties, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro **17 655,46 Eur** Eur be PVM;
5. Sutarties XII skyriaus „Papildomi darbai ir neatliekami darbai. Sutarties keitimo tvarka“ 149 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties XII skyriaus nuostatomis, bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 19 112,02 Eur (devyniolika tūkstančių vienas šimtas dvylika eurų, 02 ct).
   2. papildomų darbų kaina be PVM yra 15 795,06 Eur (penkiolika tūkstančių septyni šimtai devyniasdešimt penki eurai, 06 ct )
   3. 21 proc. PVM yra 3 316,96 Eur (trys tūkstančiai trys šimtai šešiolika eurų, 96 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 21 363,11 Eur (dvidešimt vienas tūkstantis trys šimtai šešiasdešimt trys eurai, 11 ct).
   2. neatliekamų darbų kaina be PVM yra 17 655,46 Eur (septyniolika tūkstančių šeši šimtai penkiasdešimt penki eurai, 46 ct).
   3. 21 proc. PVM yra 3 707,65 Eur (trys tūkstančiai septyni šimtai septyni eurai, 65 ct).
3. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
4. Dėl aukščiau šiame Susitarime nurodytų sąlygų Sutarties kaina pamažėja 2 251,08 Eur (su PVM) suma.
5. ​​Šalys​ susitaria, kad dėl papildomų darbų ​nėra suteikiamas papildomas darbų atlikimo terminas.​
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:

11.1. Priedas Nr. 1 - Darbų pakeitimo aktas Nr. 3

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas [info@fegda.lt](mailto:info@fegda.lt)  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |